Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 181

i) Műszaki mentések gépei és eszközei témából: Rendezési szinten sajátítsák el a tanulók: — a kisgép kategóriába tartozó motorfűrész, a forgótárcsás vágóberendezés (roncsvágó) és a hidraulikus vágóés feszítőberendezések szerkezeti felépítését és működési elvét, — a különböző típusú gépek közötti különbségeket és az azonosságokat, — a gépek előkészítését, a beindításának fogásait, egyes lépéseit, — működtetéshez szükséges biztonsági előírásokat, — a műveletek végrehajtásához a védőfelszerelések: arcvédő, fejvédő, védőkesztyű, kötény, lábszárvédő, fülvédő használatát, — a fafűrészeknél a lánc élezésének, a roncsvágónál a korongcsere végrehajtásának egyes fázisait, — az ellenőrzés és karbantartás előírásait, — a vonó- és húzóeszközök típusait, fontosabb jellemzőit, alkalmazhatóságukat, — az alá-kitámasztó, emelő- és nyomóeszközök típusait, alkalmazásuk lehetőségeit, előírásait. Jártasság szinten sajátítsák el a tanulók az ismeretek alkalmazásának minőségében: — a motorfűrészek, a forgótárcsás vágóberendezés, valamint a hidraulikus vágó- és feszítőberendezések üzembe helyezését, a munkavégzéshez a biztonságos alaphelyzet felvételét, — a vágási, darabolási és feszítési feladatok elvégzését, — a láncélezés és a korongcsere végrehajtását, — a körültekintő, a testi épséget biztosító, az előírásokat betartó és alkalmazó munkavégzést, — a karbantartási, készenlétbe helyezési feladatok végrehajtását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes